ค้าน้ำมันเถื่อนระบาดหนัก กรมศุลจับยึด20ล้าน
กรมศุลกากร จับกุมเรือดัดแปลงลักลอบนำเข้าน้ำมันดีเซลผิดกฎหมาย จำนวน 2 ลำ มูลค่าของกลางกว่า 5.5 ล้านบาท
11 เม.ย. 2562

กรมศุลกากร จับกุมเรือดัดแปลงลักลอบนำเข้าน้ำมันดีเซลผิดกฎหมาย จำนวน 2 ลำ มูลค่าของกลางกว่า 5.5 ล้านบาท
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร ได้แถลงข่าวการจับกุมเรือบรรทุกน้ำมันลักลอบนำเข้าน้ำมันผิดกฎหมาย จำนวน 2 ลำ พร้อมลูกเรือ จำนวน 9 คน ซึ่งลักลอบบรรทุกน้ำมันดีเซลเข้ามาจำหน่ายในประเทศ ปริมาณรวมกว่า 1.4 แสนลิตร มูลค่าของกลางประมาณ 5.5 ล้านบาท
ทั้งนี้ การลักลอบค้าน้ำมันผิดกฎหมายในช่วงที่ผ่านมามีแนวโน้มรุนแรงและเพิ่มสูงขึ้น กระทบโดยตรงต่อเศรษฐกิจอย่างร้ายแรง ในการนี้ กรมศุลกากรจึงได้ทำการป้องกันและปราบปรามการอย่างต่อเนื่องและใกล้ชิด โดยเฉพาะอย่างยิ่งในช่วงเทศกาลที่มีวันหยุดยาวต่อเนื่อง
ในปีงบประมาณ 2562 ซึ่งเริ่มตั้งแต่เดือนต.ค. ปี 2561 ที่ผ่านมา กรมศุลกากได้มีการตรวจยึดน้ำมันดีเซลผิดกฎหมายแล้วกว่า 7 แสนลิตร คิดเป็นมูลค่าของกลางรวมประมาณ 20 ล้านบาท